Cyber-shot felhasználói útmutató
Nyomtatás
Legfelső oldal > A 3D funkciók használata > 3D képek készítése > 3D panorámapásztázás

## 3D panorámapásztázás

A fényképezőgép mozgása közben több kép készül, és ezek a képek állnak össze egy 3D képpé. A készített kép egy 3D TV-n játszható le.

1. Állítsa az üzemmód-kapcsolót (Panorámapásztázás) állásba.

1. A vezérlőtárcsa elforgatásával válassza ki a (3D panorámapásztázás) lehetőséget. [Részletek]

1. Válassza ki a fényképezési irányt a vezérlőtárcsával.

1. Irányítsa a fényképezőgépet a kívánt tárgy szélére, és nyomja le az exponálógombot.

- Az áttetszően elsötétített rész (A) lehet, hogy nem lesz rajta a felvételen.

1. Mozgassa oldalra a fényképezőgépet a segédlet (B) végéig, követve az LCD-képernyőn látható jelzést.

Tippek 3D panorámapásztázás üzemmódban történő fényképezéshez
Jó 3D képek készítéséhez lassan pásztázzon a fényképezőgéppel. (Lehetőleg 5 másodperces legyen egy félkör.)
Ha túl gyorsan vagy túl lassan pásztáz, egy üzenet jelenik meg az LCD-képernyőn.
Fényképezés előtt ajánlatos többször is gyakorolni.
3D felvételekhez a mozdulatlan tárgyak a legalkalmasabbak.

- A színhely meghatározása után nyomja meg félig az exponálógombot, rögzítve a fókuszt, az expozíciót és a fehéregyensúlyt. Ezután nyomja le teljesen az exponálógombot, és pásztázzon a fényképezőgéppel.

Megjegyzések

- A 3D fényképezés nem használható az alábbi helyzetekben:

- Ha a tárgy mérete nagy

- Mozgó tárgy esetén

- Ha a fő tárgy túl közel van a fényképezőgéphez

- Kis kontrasztú képek, például égbolt, homokos tengerpart vagy gyep

- Egy 3D kép egy JPEG és egy MPO fájlból áll. Ha bármelyik fájlt törlik egy számítógéppel, akkor előfordulhat, hogy a fényképezőgép nem működik megfelelően.

- Ha nem tudja a megadott időn belül a céltárgyat a képekkel teljesen lefedni, akkor az összeillesztett képen egy szürke terület jelenik meg. Ilyen esetben a fényképezőgép gyorsabb mozgatásával lehet teljes 3D képet készíteni.

- Mivel a készülék több különálló képet illeszt össze, az összeillesztéseknél a kép nem lesz folytonos.

- Kevés fénynél a kép elmosódott lehet. Ajánlatos a képeket erős kinti fényben készíteni.

- Villódzó megvilágításnál, például fénycső fényénél előfordulhat, hogy a 3D felvétel nem sikerül.

- Ha a meglévő 3D felvétel és a befogott AE/AF kép fényessége, színei és fókusza nagyon eltér, a felvétel nem lesz sikeres. Ilyenkor változtasson az AE/AF rögzítésen, és próbálja meg újra.

- A 3D fényképezés megszakadhat a következő esetekben:

- A fényképezőgép túl gyorsan vagy lassan pásztázott.

- Túl nagy a fényképezőgép remegése.

Kapcsolódó témakörök
3D képek megtekintése 3D TV-n
Vissza a tetejére